CELEX: 32004R2076
Language: lv
Date: 2004-12-03 00:00:00
Title: Komisijas Regula (EK) Nr. 2076/2004 (2004. gada 3. decembris), ar ko pirmo reizi pielāgo Eiropas Parlamenta un Padomes Regulas (EK) Nr. 2003/2003 I pielikumu par mēslošanas līdzekļiem (EDDHSA un trīskāršais superfosfāts)Dokuments attiecas uz EEZ

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 359/25
            
         
      KOMISIJAS REGULA (EK) Nr. 2076/2004
   (2004. gada 3. decembris),
   ar ko pirmo reizi pielāgo Eiropas Parlamenta un Padomes Regulas (EK) Nr. 2003/2003 I pielikumu par mēslošanas līdzekļiem (EDDHSA un trīskāršais superfosfāts)
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 13. oktobra Regulu (EK) Nr. 2003/2003 par mēslošanas līdzekļiem (1) un jo īpaši tās 31. panta 1. punktu un 3. punktu,
   tā kā:
   
               (1)
            
            
               Regulas (EK) Nr. 2003/2003 3. pantā noteikts, ka par “EK mēslošanas līdzekli” var apzīmēt mēslošanas līdzekli, kas pieder pie I pielikumā uzskaitīto mēslošanas līdzekļu tipa un atbilst šīs regulas noteikumiem.
            
         
               (2)
            
            
               Starp fosfātu mēslošanas līdzekļiem, kas uzskaitīti Regulas (EK) Nr. 2003/2003 I Pielikuma tabulā A2 ir trīskāršais superfosfāts (TSP), un viens no kritērijiem tā marķēšanai ir “fosfors, izteikts kā P2O5, kas šķīst neitrālā amonija citrātā, un vismaz 93 % no deklarētā P2O5 satura šķīst ūdenī”.
            
         
               (3)
            
            
               Jo lielāka ir TSP šķīdība ūdenī, jo lielāka tā agronomiskā efektivitāte. Iepriekš augsne Eiropas teritorijā vispārēji bija ar zemu fosfora saturu, un liela minimālā 93 % vērtība attiecībā uz šķīdību ūdenī bija pamatota, lai šo trūkumu novērstu.
            
         
               (4)
            
            
               Mūsdienās situācija ir mainījusies, jo daudzām augsnēm vairs netrūkst fosfora, un, lai gan joprojām pastāv šādi augsnes apstākļi vai kultūraugi, kam nepieciešams TSP ar vismaz 93 % šķīdību ūdenī, daudzām Eiropas augsnēm un kultūraugiem tikpat efektīvs ir TSP ar 85 % šķīdību ūdenī.
            
         
               (5)
            
            
               Tādēļ TSP lietotājiem ir jāļauj izvēlēties starp TSP ar minimālo šķīdību ūdenī 85 % un TSP ar lielāku šķīdību ūdenī, lai pielāgotos vietējās augsnes un kultūraugu prasībām. Tādēļ Regulas (EK) 2003/2003 I pielikuma A2 tabulā ieraksts par TSP attiecīgi jāpielāgo.
            
         
               (6)
            
            
               
                  EDDHSA nātrija sāli un tās kondensācijas produktus (EDDHSA) 15 gadus, jo īpaši Spānijā, Francijā un Itālijā, lieto kā organiskos helātus veidojošu aģentu mikroelementiem. Pieredze liecina, ka tas ir iedarbīgs mēslošanas līdzeklis un tas nerada risku videi.
            
         
               (7)
            
            
               Ar EDDHSA helatētu dzelzi jo īpaši lieto, lai novērstu dzelzs trūkumu un dzelzs hlorozi. Tā ir ieteicama lielam skaitam augu šķirņu, jo īpaši augļu kokiem, tādiem kā citrusaugi, aprikozes, avokado, plūmes un persiki; to izmanto arī vīnogām, neliela izmēra krūmiem un zemenēm.
            
         
               (8)
            
            
               Dzelzs hlorozes un tās simptomu novēršana nodrošina zaļu lapotni, labu augšanu un augļu nogatavošanos ražai.
            
         
               (9)
            
            
               Attiecībā uz ietekmi uz augsni un vidi, lai gan EDDHSA ķīmiskās sadalīšanās process augsnē norit relatīvi lēni, tā rezultātā nerodas bīstamas vielas. Tas arī nerada augsnes sāļuma problēmas.
            
         
               (10)
            
            
               Tādēļ EDDHSA jāpievieno Regulas (EK) Nr. 2003/2003 I pielikumā izklāstītajam sarakstam par atļautajiem helātus veidojošajiem aģentiem mikroelementiem.
            
         
               (11)
            
            
               Ir attiecīgi jāgroza Regula (EK) Nr. 2003/2003.
            
         
               (12)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) 2003/2003 32. pantu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2003/2003 I pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 3 decembrī
      
         
            Komisijas vārdā —
         
         
            Komisijas loceklis
         
         Günter VERHEUGEN
         
      
   
   
      (1)  OV L 304, 21.11.2003., 1. lpp. Jaunākie grozījumi regulā izdarīti ar Padomes Regulu (EK) Nr. 885/2004 (OV L 168, 1.5.2004., 1. lpp.).
   
      PIELIKUMS
      Regulas (EK) Nr. 2003/2003 I pielikumu groza šādi:
      
                  a)
               
               
                  A2 tabulā ierakstu 2(c) “Trīskāršais superfosfāts” aizstāj ar šo:
                  
                              Nr.
                           
                           
                              Tipa apzīmejums
                           
                           
                              Dati par ražošanas metodi un galvenām sastāvdaļām
                           
                           
                              Minimālais barības vielu saturs (svara procents)
                              Dati par barības vielu izteikšanu
                              Citas prasības
                           
                           
                              Citi dati par tipa apzīmējumu
                           
                           
                              Barības vielu saturs, kas jādeklarē
                              Barības vielu formas un šķīdība
                              Citi kritēriji
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                           
                              6
                           
                        
                              “2(c)
                           
                           
                              Trīskāršais superfosfāts
                           
                           
                              Produkts, ko iegūst sasmalcināta minerālfosfāta reakcijā ar fosforskābi un kā galvenā sastāvdaļa ir monokalcija fosfāts
                           
                           
                              38 % P2O5
                              
                              Fosfors, izteikts kā P2O5, kas šķīst neitrālā amonija citrātā, un vismaz 85 % no deklarētā P2O5 satura šķīst ūdenī
                              Testa paraugs: 3 g
                           
                           
                               
                           
                           
                              Fosfora pentoksīds, kas šķīst neitrālā amonija citrātā
                              Ūdenī šķīstošais fosfora pentoksīds”
                           
                        
            
                  b)
               
               
                  E.3.1. punktā pievieno šādu ierakstu:
                  
                              “Etilēndiamīna di-(2-hidroksi 5-sulfofenil)etiķskābe un tās kondensācijas produkti nātrija sāls
                           
                           
                              EDDHSA
                           
                           
                              C18H20O12N2S2 + n*(C12H14O8N2S)”